[image: ][image: ]


Program: „Programul Educație și Ocupare“
Prioritate: P8 – Creșterea accesibilității, atractivității și calității învățământului profesional și tehnic
Titlu proiect: RISE-IPT — Retenție, Incluziune și Succes Educațional în Învățământul Profesional și Tehnic
Titlu Apel: O ȘANSĂ ÎN PLUS PRIN ÎNVĂȚĂMÂNTUL PROFESIONAL ȘI TEHNIC - REGIUNI MAI PUȚIN DEZVOLTATE
Cod apel: PEO/648/PEO_P8/OP4/ESO4.6/PEO_A68_C
Cod proiect (SMIS): 355180

Descrierea proiectului

Proiectul RISE-IPT – „Retenție, Incluziune și Succes Educațional în Învățământul Profesional și Tehnic”, cod SMIS 355180, este implementat în regiunea Nord-Vest, județul Satu Mare, pe o perioadă de 36 de luni, în cadrul Programului Educație și Ocupare 2021–2027, Prioritatea P8 – Creșterea accesibilității, atractivității și calității învățământului profesional și tehnic, fiind finanțat din Fondul Social European+ (FSE+).
Lider proiect: ASOCIATIA PENTRU INOVATIE IN EDUCATIA ADULTILOR
Partener 1: ASOCIATIA STARTUP HUB
Partener 2: FUNDATIA LAM

Informații privind finanțarea proiectului


Obiectivul general al proiectului
Proiectul are ca obiectiv principal creșterea accesibilității, atractivității și calității învățământului profesional și tehnic (ÎPT) și prevenirea abandonului școlar și a părăsirii timpurii a școlii, printr-un pachet integrat de măsuri educaționale, sociale și de sprijin personalizat. Intervențiile urmăresc identificarea timpurie a elevilor vulnerabili, creșterea participării și motivației școlare, îmbunătățirea rezultatelor la învățătură și sprijinirea tranziției către ÎPT și către piața muncii.
Grupul țintă al proiectului este format din 610 persoane, dintre care 496 de elevi unici, 97 de părinți/reprezentanți legali/tutori și 17 cadre didactice din ÎPT. Dintre elevi, minimum 205 provin din categorii vulnerabile sau se află în risc de abandon/părăsire timpurie a școlii, iar minimum 81 sunt elevi de etnie romă. Proiectul se adresează elevilor din unitățile de învățământ partenere din județul Satu Mare.
În cadrul proiectului vor fi implementate măsuri integrate care includ:
· identificarea și selectarea elevilor aflați în risc, precum și evaluarea nevoilor acestora;
· sprijin financiar și personalizat pentru minimum 177 de elevi din ÎPT, în vederea creșterii participării și retenției școlare;
· formarea a 17 cadre didactice în metode de individualizare a învățării și utilizarea unor tehnici didactice inovative și incluzive;
· informare, conștientizare și orientare educațională și profesională pentru minimum 106 elevi, inclusiv elevi din clasele a VII-a și a VIII-a, pentru promovarea oportunităților oferite de ÎPT;
· consiliere și educație parentală pentru 97 de părinți/reprezentanți legali/tutori, în vederea consolidării rolului familiei în prevenirea abandonului școlar;
· programe remediale pentru minimum 213 elevi din ÎPT, cu accent pe dezvoltarea competențelor de bază în citire, matematică și științe și pe recuperarea decalajelor de învățare.
O atenție deosebită este acordată elevilor de clasa a IX-a, minimum 152 de elevi urmând să beneficieze de activități remediale, consiliere și sprijin pentru adaptarea și menținerea în sistemul educațional. Prin aceste intervenții, proiectul urmărește ca minimum 353 de participanți să rămână în sistemul de educație sau să își îmbunătățească nivelul de educație.
Activitățile proiectului sunt realizate în parteneriat cu unitățile de învățământ asociate din județul Satu Mare: Liceul Tehnologic „Simion Bărnuțiu” Carei, Liceul Tehnologic de Industrie Alimentară „George Emil Palade” Satu Mare și Școala Gimnazială „Petőfi Sándor” Livada.
Obiective specifice
OS1. Identificarea elevilor aflati in risc
Identificarea precoce a minimum 496 elevi, dintre care minimum 205 elevi aflati in risc de abandon/parasire timpurie a scolii sau proveniti din grupuri dezavantajate si minimum 81 elevi de etnie roma, pentru fundamentarea unor interventii personalizate si incluzive pe durata proiectului.

OS2. Sprijin integrat pentru elevi
Acordarea unui pachet integrat de servicii educationale, sociale si/sau financiare pentru minimum 177 elevi din grupul tinta, in vederea cresterii participarii scolare, motivatiei, retentiei si progresului educational si prevenirii abandonului si parasirii timpurii a scolii.

OS3. Formarea personalului didactic
Formarea a 17 persoane din personalul didactic IPT, in vederea individualizarii invatarii, utilizarii unor metode didactice inovative si dezvoltarii unor tehnici de comunicare adaptate nevoilor elevilor din grupuri vulnerabile sau cu dizabilitati.

OS4. Informare, consiliere si implicarea parintilor
Dezvoltarea unui program integrat de informare, promovare, consiliere si sprijin educational pentru minimum 106 elevi si 97 parinti, incluzand campanii de informare, ateliere de educatie parentala, sesiuni de consiliere si mentorat, precum si vizite educationale si profesionale.
Programul urmareste promovarea oportunitatilor oferite de IPT, cresterea implicarii parintilor si prevenirea abandonului si parasirii timpurii a scolii. Dintre cei 106 elevi, minimum 56 vor fi elevi din clasele VII-VIII.

OS5. Programe remediale pentru elevi
Cresterea competentelor de citire, matematica si stiinte pentru minimum 213 elevi aflati in risc de abandon sau proveniti din medii defavorizate, prin programe remediale, consiliere psiho-pedagogica, sociala si vocationala si sprijin material. Masurile urmaresc reducerea decalajelor educationale, imbunatatirea rezultatelor scolare si diminuarea riscului de parasire timpurie a scolii.

Valoarea proiectului

Valoarea totală a proiectului: 6.966.779,30 RON
Valoare eligibilă nerambursabilă din partea fondurilor (FEDR/FSE+/FC/FTJ): 6.966.779,30 RON
Valoare cofinanțare eligibilă beneficiar: 3.020.021,75 RON

Perioada de implementare

Data începerii proiectului: 01.08.2026
Data finalizării proiectului: 29.07.2026

Prin implementarea proiectului RISE-IPT se urmărește construirea unui mediu educațional mai accesibil, incluziv și atractiv, în care fiecare elev să primească sprijinul necesar pentru a-și continua studiile, pentru a-și dezvolta competențele și pentru a-și crește șansele de succes educațional și profesional. Rezultatele și metodele dezvoltate în cadrul proiectului vor putea fi valorificate și după finalizarea finanțării, prin continuarea programelor remediale, a activităților de consiliere și a practicilor didactice incluzive.

